Diari Oficial de la Generalitat Valenciana


Sumari del DOGV 1778, del 08-05-1992 (1992/824738)

RESOLUCIÓ de 6 de març de 1992, de la Direcció General de Patrimoni Cultural de la Conselleria de Cultura, Educació i Ciència de la Generalitat Valenciana, per la qual s'acorda tenir per incoat l'expedient de delimitació de l'entorn de protecció dels Jardins de Monforte de la ciutat de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1778

Data del DOGV
:   08-05-1992

Secció del DOGV
:   ALTRES DISPOSICIONS

Número del document
:   1992/824738


Data del document
:   06-03-1992

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 6 de març de 1992, de la Direcció General de Patrimoni Cultural de la Conselleria de Cultura, Educació i Ciència de la Generalitat Valenciana, per la qual acorda tenir per incoat l'expedient de delimitació de l'entorn de protecció dels jardins de Monforte de la ciutat de València.  
Atès que per Decret de 30 de maig de 1941 es declarà jardí artístic el denominat de Monforte de la ciutat de València.  
Vist l'informe del Servei del Patrimoni Artístic Immoble favorable a la incoació de l'expedient de delimitació de l'entorn de protecció d'aquest jardí.  
Atés allò que disposen els articles 9 de la Llei 16/1985, de 25 de juny, del Patrimoni Històric Espanyol, i 11 del Reial Decret 111/1986, de 10 de gener, per al desplegament parcial de la citada llei, la Direcció General de Patrimoni Cultural de la Conselleria de Cultura, Educació i Ciència de la Generalitat Valenciana resol:  
Primer  
Incoar expedient de delimitació de l'entorn de protecció dels Jardins de Monforte de la ciutat de València.  
L'entorn de protecció queda delimitat en els annexos que s'adjunten a aquesta resolució.  
Segon  
Seguir amb la tramitació de l'expedient, segons les disposicions vigents.  
Tercer  
Traslladar aquesta resolució a l'Alcaldessa-Presidenta de l'Ajuntament de València i fer-li saber que, d'acord amb allà que estableix l'article 16 de la Llei 16/1985, de 25 de juny, aquesta incoació determina la suspensió de les llicències de parcel·lació, edificació o demolició a la zona afectada i dels efectes de les que ja han estat atorgades, i que, segons l'article 19 en relació amb l'article 11 del citat cas legal, la realització d'obres a aquesta zona haurà de ser autoritzada per la Direcció General de Patrimoni Cultural.  
Quart  
Que, d'acord amb allò que disposa l'article 12.2 del Reial Decret 111/1986, de 10 de gener, per al desplegament parcial de la Llei 16/1985, es notifique aquesta resolució a les persones interessades, als efectes oportuns, i al Registre General de Béns d'Interès Cultural per a la seua anotació preventiva.  
Cinquè  
Que aquesta resolucíó amb els annexos es publique en el Diari Oficial de la Generalitat Valenciana i en el Butlletí Oficial de l'Estat.  
La qual cosa es fa pública als efectes oportuns.  
València, 6 de març, de 1992. - La Directora General de Patrimoni Cultural: Evangelina Rodríguez Cuadros.  
ANNEX I  
Motivació de la delimitació proposada  
La delimitació proposada es justifica d'acord amb els criteris següents:  
- Parcel·les que limiten directament amb la que ocupa el BIC i que qualsevol modificació que s'hi realitze pot afectar-lo, bé visualment bé físicament.  
- Parcel·les limítrofes amb el BIC, que en constitueixen l'entorn visual i ambiental immediat i que qualsevol intervenció que s'hi realitze pot suposar una alteració de les condicions de percepció o del caràcter de l'espai urbà.   
Espais públics en contacte directe amb el BIC i les parcel·les enumerades anteriorment, les quals en constitueixen part de l'ambient urbà immediat.  
- Edificacions o qualsevol element del pals atge urbà, que tot i que no son limítrofes amb el BIC, n'afecten de forma important la vista.   
ANNEX II  
Àrea de protecció  
A) Descripció literal de la delimitació  
L'entorn de protecció dels Jardins de Monforte comprèn espais públics i espais parcel·lats.  
a) Espais parcel·lats  
- El recinte interior dels Jardins de Monforte, limitat pel carrer de Monforte, el carrer Ciutat Universitària, la plaça de la Legió Espanyola i la mitgera interior, que limita amb el recinte de l'actual Clínica Quirón.  
- El recinte de la Clínica Quirón, limítrof amb els Jardins de Monforte en la mitgera interior i limitat per l'exterior amb l'avinguda de Blasco Ibañez, la plaça de la Legió Espanyola i el carrer Ciutat Universitària.  
b) Espais públics  
- El carrer Ciutat Universitària, des de l'avinguda de Blasco Ibañez fins al carrer de Monforte.  
- El carrer de Monforte, des de la plaça de la Legió Espanyola fins al carrer Ciutat Universitària.  
- La plaça de la Legió Espanyola, des del carrer de Monforte, per l'alineació de l'edifici que confronta amb els jardins fins a l'alineació oposada al Jardí de l'edifici següent i continuant aquesta línia fins a l'alineació perpendicular de l'edifici següent. Envoltant-la en direcció als jardins, fins que canvia l'alineació i per la perpendicular fins a Blasco Ibañez.  
B) Delimitació gràfica.  
S'hi adjunta plànol per a la seua publicació.  
Veure annex